KÚPNA ZMLUVA č. __________

uzatvorená podľa ustanovení § 409 a nasl. zákona č. 513/1991 Zb. Obchodný zákonník 

Zmluvné strany

Predávajúci:	_____________
so sídlom _____________,
IČO: _____________
DIČ: _____________
IČ DPH: _____________ 
zapísaná v Obchodnom registri Okresného súdu _____________, v oddiele _____________, vo vložke č. _____________
štatutárny orgán: _____________ – (funkcia)
bankové spojenie: _____________	
číslo účtu: ____________/____
IBAN:

(ďalej len „Predávajúci“)

a

Kupujúci:	Mesto Košice
so sídlom Trieda SNP 48/A, 040 11 Košice
IČO: 00 691 135
DIČ: 2021186904
IČ DPH: SK 2021186904
štatutárny orgán: MUDr. Richard Raši, PhD, MPH – primátor mesta
bankové spojenie: Prima banka Slovensko, a.s.
číslo účtu: 0497963071/5600
IBAN: SK97 5600 0000 0004 9796 3071

(ďalej len „Kupujúci“)

(ďalej spoločne aj „Zmluvné strany“)

uzatvárajú na základe vzájomne dosiahnutého konsenzu a s odkazom na ustanovenia § 409 a nasl. 
zákona č. 513/1991 Zb. Obchodný zákonník túto kúpnu zmluvu (ďalej len „Zmluva“)

PREAMBULA

1.	Osoby oprávnené konať v mene Zmluvných strán:
a)	Osoby oprávnené za Kupujúceho:
-	na podpis Zmluvy a dodatkov:		MUDr. Richard Raši, PhD, MPH

-	na konanie vo veciach Zmluvných:		Ing. Margita Hanušovská
-	vo veciach prevzatia Predmetu kúpy:	Richard Lehocký

b)	Osoby oprávnené za Predávajúceho:
-	na podpis Zmluvy a dodatkov:		________________
________________
-	na konanie vo veciach Zmluvných:		________________
-	vo veciach odovzdania Predmetu kúpy:	________________
2.	Interpretácie
a)	Názvy článkov v Zmluve slúžia len na uľahčenie odkazovania a nemajú vplyv na podmienky Zmluvy a jej interpretácie
b)	Pokiaľ z obsahu nevyplýva niečo iné, v tejto Zmluve singulár sa týka plurálu a naopak.
c)	Akákoľvek zmienka o článku, odseku alebo ustanovení znamená odkaz na článok, odsek alebo ustanovenie tejto Zmluvy, pokiaľ z obsahu nevyplýva niečo iné.

I.	PREDMET ZMLUVY

1.	Predmetom Zmluvy je záväzok Predávajúceho odplatne previesť vlastnícke právo k predmetu prevodu špecifikovaného v ods. 2 a 3 tohto článku Zmluvy (ďalej len ,,Predmet kúpy“ alebo „Tovar“) na Kupujúceho a záväzok Kupujúceho zaplatiť Predávajúcemu kúpnu cenu. 
2.	Predmetom kúpy podľa tejto Zmluvy je Tovar, ktorého bližšia špecifikácia je uvedená v prílohe č. 3 tejto Zmluvy – Špecifikácia IKT pre Komunitné centrum (ďalej len „Tovar“)
3.	Predmetom tejto Zmluvy je taktiež inštalácia, montáž, uvedenie do prevádzky a zaškolenia personálu, resp. poverených osôb Kupujúceho, ako aj vykonanie potrebných skúšok, revízií a testov a potrebné licencie k softvérom alebo PC technológiám. Predmetom kúpy sa tiež rozumejú všetky prípravné a inštalačné práce a služby súvisiace s realizáciou predmetu plnenia Predávajúceho podľa tejto Zmluvy a jej príloh. V predmete Zmluvy sú tiež obsiahnuté všetky plnenia, ktoré nie sú výslovne uvedené vo výzve na predkladanie ponúk, ale sú nevyhnutné na splnenie predmetu tejto Zmluvy, o ktorých Predávajúci s prihliadnutím na vlastné odborné znalosti s vynaložením všetkej odbornej starostlivosti vedel alebo vedieť mal a mohol.
4.	V prípade ďalších prác a služieb súvisiacich s uvedením do prevádzky, pri ktorom sa vyžaduje súčinnosť bezpečnostného technika, resp. inou odborne spôsobilou osobou, je Predávajúci povinný zabezpečiť tieto práce a služby bezpečnostným technikom, resp. inou odborne spôsobilou osobou a predložiť potvrdenie o uvedení do prevádzky v rámci preberania Predmetu kúpy.
5.	Súčasťou Predmetu kúpy, nad rámec vyššie uvedeného, sú aj povinnosti Predávajúceho:
a)	dodanie dokladov o výsledkoch predpísaných skúšok a meraní a o spôsobilosti Tovaru na plynulú a bezpečnú prevádzku vrátane správy o skúšobnej prevádzke a o výsledkoch ich komplexného vyskúšania, dokladov o overení požadovaných vlastností výrobkov, návodov na použitie, záručných listov a ďalších dokladov súvisiacich s plnením predmetu tejto Zmluvy, licencií k softvérom a PC technológiám;
b)	všetky ďalšie bližšie nešpecifikované práce a dodávky potrebné pre kompletné dodanie Predmetu kúpy 
c)	Predávajúci na svoje náklady zabezpečí tiež všetky dokumenty, povolenia a oznámenia, ktoré by mohli byť potrebné pred riadnu inštaláciu a užívanie Predmetu kúpy;
d)	odstrániť odpady z miesta dodania a inštalácie Tovaru pred preberacím konaním
6.	Predávajúci podpisom tejto Zmluvy vyhlasuje, že pred podpisom Zmluvy odsúhlasil, že dojednaná cena nepresiahne cenu za dodanie Predmetu kúpy, ponúknutú v ponuke Predávajúceho, ktorá tvorí prílohu č. 4 tejto Zmluvy (ďalej len „Ponuka“). Predávajúci ďalej potvrdzuje, že túto Ponuku, vrátane ceny za Predmet kúpy, vypracoval s prihliadnutím na svoje odborné znalosti a vynaloženú odbornú starostlivosť potrebných pre riadne a včasné dodanie Predmetu kúpy. 

II.	Prevod vlastníctva

Predávajúci odplatne prevádza vlastnícke právo k Predmetu kúpy na Kupujúceho a Kupujúci Predmet kúpy kupuje a prijíma do svojho výlučného vlastníctva. Kupujúci sa stane výlučným vlastníkom Predmetu kúpy okamihom jeho prevzatia od Predávajúceho na základe Protokolu o odovzdaní a prevzatí predmetu kúpy potvrdeného oboma Zmluvnými stranami.

III.	Kúpna cena a platobné podmienky

1.	Cena za predmet Zmluvy je stanovená dohodou Zmluvných strán v zmysle zák. NR SR č. 18/96 Z.z. o cenách v platnom znení, na základe Cenovej ponuky predávajúceho, ktorá tvorí neoddeliteľnú súčasť tejto Zmluvy (príloha č. 4).
2.	Dohodnutá cena Predmetu kúpy zahŕňa náklady Predávajúceho súvisiace s dodaním Predmetu kúpy, najmä náklady na nákup Tovaru a súvisiacich služieb, cien všetkých prác, príslušenstva, dopravu, sprevádzkovanie, všetku potrebnú súčinnosť Predávajúceho pri realizácii Predmetu tejto Zmluvy, náklady na zabezpečenie výkonu činností, ktoré bude Predávajúci musieť nevyhnutne vynaložiť na úspešnú realizáciu a dokončenie predmetu tejto Zmluvy. Cenou sa rozumie cena, v ktorej sú zahrnuté všetky náklady Predávajúceho spojené s plnením predmetu Zmluvy vrátane dopravných a manipulačných nákladov.
3.	Dohodnutá kúpna cena za prevod vlastníckeho práva k Predmetu kúpy je vo výške:
___________ EUR bez DPH (slovom ___________ euro),
___________ EUR DPH (20%) (slovom _______________________euro)
___________ EUR s DPH (slovom_________________________euro) (ďalej len ,,kúpna cena“). 
Cena je stanovená na základe ponuky predloženej úspešným uchádzačom, ktorá nemôže byť menená ani upravovaná od uzavretia Zmluvy až po dodávku predmetu Zmluvy a vyfakturovanie tovaru.
4.	Kúpnu cenu uhradí Kupujúci na základe faktúry, ktorú vystaví Predávajúci. Faktúra bude vystavená so splatnosťou 60 dní odo dňa jej doručenia kupujúcemu. Kupujúci sa zaväzuje uhradiť kúpnu cenu bezhotovostným bankovým prevodom na účet predávajúceho  uvedený v záhlaví tejto Zmluvy.
Variabilným symbolom (VS) bude číslo faktúry.
5.	Prílohu faktúry tvorí špecifikácia dodaného tovaru v zmysle tejto zmluvy a jej prílohy č. 3, Protokol o odovzdaní a prevzatí Predmetu kúpy, protokoly o inštalácii, protokoly o zaškolení personálu, licencie k softvéru a PC technológiám, potvrdené oprávnenými zástupcami oboch Zmluvných strán.
6.	Predávajúci sa zaväzuje zabezpečiť doručenie faktúry a jej príloh Kupujúcemu do 2 dní od jej vystavenia.
7.	Predávajúci je povinný vyhotoviť faktúru v zmysle platnej legislatívy. V prípade zle vystavenej faktúry má Kupujúci právo faktúru vrátiť na prepracovanie, počas prepracovávania lehota splatnosti faktúry neplynie a začne odznova plynúť odo dňa doručenia prepracovanej faktúry.
8.	Objednávateľ si vyhradzuje právo a Zhotoviteľ súhlasí s tým, že v prípade požiadaviek riadiaceho orgánu pre Regionálny operačný program (ďalej len „RO pre ROP“) na formálnu úpravu vystavených faktúr, bude postupovať podľa dispozícii a usmernení Objednávateľa.
9.	Cena je platná po celú dobu platnosti Zmluvy, ak nedôjde medzi stranami k inej dohode. Zmluvné strany berú na vedomie, že Kupujúci bude financovať časť Kúpnej ceny z prostriedkov fondov EÚ.
10.	V prípade Kupujúcim požadovaných dodatočných zmien podmienok pri dodaní Predmetu kúpy, ktoré nie sú uvedené v ponuke Predávajúceho, v prípade iných zmien plnenia Predávajúceho, u ktorých sa Predávajúci bude domnievať, že mu z nich vzniknú voči Kupujúcemu ďalšie nároky na plnenie nad rámec dohodnutej ceny a/alebo na zmenu termínu dodania Predmetu Zmluvy, alebo v prípadne iných nárokov, Predávajúci písomne oboznámi Kupujúceho. V prípade ak je ,,Predmet kúpy“ alebo „Tovar“ financovaný z prostriedkov fondov EÚ bude pre obe Zmluvné strany záväzné aj stanovisko RO pre ROP, pričom do doby vyjadrenia príslušného riadiaceho orgánu lehoty podľa tejto Zmluvy neplynú. 
11.	Bez Kupujúcim potvrdeného zmenového listu a následného súhlasu RO pre ROP,  nemôže Predávajúci tieto dodatočné výkony alebo zmeny začať.  Až po kladných vyjadreniach a právoplatných rozhodnutiach  bude podpísaný  dodatok k tejto Zmluve, na základe ktorého bude mať  Predávajúci nárok na úhradu takýchto prác vykonaných podľa zmenového listu a účinného dodatku k tejto Zmluve.

IV.	TERMÍN A MIESTO PLNENIA

1.	Predávajúci dodá predmet zmluvy v termíne od 01.07.2015  do 31.07.2015, spolu s dodacím listom, záručným listom, príp. s návodom na obsluhu resp. manuálom, protokolmi o inštalácii, protokolmi o zaškolení personálu, licenciami k softvéru a PC technológiám, ako aj všetkými potrebnými dokladmi oprávňujúcimi Kupujúceho k právoplatnému prevádzkovaniu Predmetu kúpy. 
2.	Kupujúci prehlasuje, že sa s obsahom technického stavu oboznámi pri preberaní Predmetu kúpy  a odsúhlasí údaje uvedené v tejto Zmluve a jej prílohách.
3.	Miestom dodania Predmetu kúpy je budova Komunitné centrum na ulici Krčméryho 2, číslo súpisné 435,  Mestská časť Košice – Luník IX, na pozemku parc. KN-C č. 4745/21 v kat. úz. Luník.

V.	Záručná lehota, záručný a pozáručný servis

1.	Predávajúci poskytuje záručnú lehotu na Predmet kúpy vrátane inštalačných činností v dĺžke 24 mesiacov, odo dňa odovzdania Predmetu kúpy do vlastníctva. 
2.	Predávajúci sa zaväzuje, že požadovaný záručný servisný zásah začne v pracovných dňoch do 24 hodín od telefonického oznámenia, následne potvrdeného písomne, faxom, (e-mailom), respektíve do 12 hodín v prvý pracovný deň po dňoch pracovného voľna, pokoja a štátnych sviatkov. Telefonicky sa poruchy nahlasujú na telefónnom čísle: ............................. e-mail: ....................................

VI.	Práva a povinnosti zmluvných strán

1.	Predávajúci vyhlasuje a zaručuje Kupujúcemu, že: 
(a)	Predmet kúpy je v jeho výlučnom vlastníctve, a že Predávajúci je oprávnený s Predmetom kúpy nakladať bez súhlasu akejkoľvek tretej osoby;
(b)	na Predmet kúpy si súdne alebo mimosúdne neuplatňovali ani neuplatňujú žiadne tretie osoby akékoľvek práva, vrátane určovacích žalôb;
(c)	Predmet kúpy nie je predmetom obmedzenia prevodu na zmluvnom základe, na základe rozhodnutia súdu alebo iného orgánu alebo z iného dôvodu;
(d)	Predmet kúpy nie je zaťažený žiadnymi povinnosťami vyplývajúcimi z akýchkoľvek právnych úkonov, prípadne z iných právnych skutočností vrátane súdnych rozhodnutí alebo administratívnych rozhodnutí;
(e)	v súvislosti s Predmetom kúpy neexistujú žiadne nezaplatené dane, odvody, poplatky alebo akékoľvek iné platby obdobného charakteru alebo pohľadávky tretích osôb;
(f)	že bezodplatne poskytne Kupujúcemu všetky dokumenty, resp. ich kópie a informácie, ktoré môže Kupujúci požadovať vo vzťahu k Predmetu kúpy, vrátane akýchkoľvek dokumentov, na ktorých základe Predávajúci nadobudol Predmet kúpy do svojho vlastníctva,
(g)	že Predmet kúpy je v technickom stave neohrozujúcom životy, zdravie alebo majetok Kupujúceho alebo tretích osôb a je bez akýchkoľvek faktických vád, na ktoré by Predávajúci mal Kupujúceho osobitne upozorniť. 
2.	O odovzdaní a prevzatí Predmetu kúpy spíšu Zmluvné strany Protokol o odovzdaní a prevzatí Predmetu kúpy. Protokol o odovzdaní a prevzatí Predmetu kúpy bude predovšetkým obsahovať identifikáciu Zmluvných strán, odkaz na túto Zmluvu a identifikáciu Predmetu kúpy. 

VII.	Trvanie a ukončenie Zmluvného vzťahu

1.	Táto zmluva nadobúda: 
a)	platnosť dňom podpisu zmluvných strán, pričom k podpisu Zmluvy za Kupujúceho môže dôjsť až po administratívnej kontrole verejného obstarávania uskutočnenej Poskytovateľom nenávratného finančného príspevku (ďalej len NFP). Zmluva bude podpísaná iba v prípade kladného výsledku predmetnej administratívnej kontroly, tzn. iba v prípade doručenia Záznamu z administratívnej kontroly verejného obstarávania pred podpisom Zmluvy, ktorým Poskytovateľ NFP deklaruje, že Kupujúci môže pristúpiť k podpísaniu Zmluvy s Predávajúcim.
b)	účinnosť dňom nasledujúcom po dni jej zverejnenia v súlade s § 47a Občianskeho zákonníka.
2.	Táto Zmluva je s odkazom na ustanovenie § 5a zákona č. 211/2000 Z.z. o slobodnom prístupe k informáciám povinne zverejňovanou Zmluvou.
3.	Zmluvné strany sa dohodli, že pokiaľ odkladacia podmienka zverejnenia Zmluvy podľa ustanovenia § 47a zákona č. 40/1964 Zb. Občiansky zákonník bude splnená neskôr ako dôjde k faktickému začatiu plnenia predmetu tejto Zmluvy, pre vyporiadanie vzájomných práv a povinností Zmluvných strán z titulu bezdôvodného obohatenia sa Zmluvné strany zaväzujú aplikovať ustanovenia tejto Zmluvy. Plnenia prijaté a poskytnuté pred nadobudnutím účinnosti tejto Zmluvy sa priamo započítajú oproti právam z titulu bezdôvodného obohatenia v zásade tak, akoby bola Zmluva účinná už v dobe faktického začatia plnenia predmetu tejto Zmluvy, pokiaľ sa Zmluvné strany nedohodnú inak. Ustanovenie § 47a ods. 4 zákona č. 40/1964 Zb. Občiansky zákonník dojednaním podľa tohto odseku Zmluvy ostáva nedotknuté. 
4.	Zmluva zaniká na základe písomnej dohody Zmluvných strán alebo odstúpením od Zmluvy niektorou zo Zmluvných strán výlučne z dôvodov uvedených v tejto Zmluve. 
5.	Predávajúci je oprávnený od Zmluvy odstúpiť v prípade podstatného porušenia Zmluvy Kupujúcim. Za podstatné porušenie Zmluvy sa považuje prípad, ak je Kupujúci vlastným zavinením v omeškaní s úhradou Kúpnej ceny dlhšie ako 6 mesiacov.
6.	Kupujúci je oprávnený odstúpiť od Zmluvy v nasledovných prípadoch:
(a)	ak sa Predávajúci dostane do omeškania s odovzdaním Predmetu kúpy dlhšie ako 7  dní,
(b)	z dôvodu iného podstatného porušenia Zmluvy Predávajúcim,
(c)	z dôvodu nepodstatného porušenia Zmluvy Predávajúcim, pokiaľ Predávajúci porušenie povinnosti alebo omeškanie s jej splnením napriek písomnej výzve Kupujúceho neodstránil ani v primeranej lehote poskytnutej mu na to Kupujúcim, pričom za primeranú lehotu sa považuje lehota 14 dní,
(d)	z dôvodu, že došlo k zrušeniu, pozastaveniu, prečerpaniu alebo obmedzeniu alebo hrozbe obmedzenia čerpania finančných prostriedkov, ktoré Kupujúci účelovo alebo bezúčelovo čerpal alebo mal čerpať z verejných prípadne aj neverejných finančných zdrojov Slovenskej republiky, Európskej únie alebo akéhokoľvek iného subjektu odlišného od Kupujúceho, a to formou dotácie, nenávratného finančného príspevku alebo akejkoľvek inej formy bezodplatného poskytnutia peňažných prostriedkov za účelom financovania verejnoprospešného projektu, ktorý súvisí s predmetom tejto Zmluvy. Zmluvné strany sa dohodli, že ustanovenie § 356 odsek 2 zákona č. 513/1991 Zb. Obchodný zákonník sa nepoužije.

VIII.	OSOBITNÉ USTANOVENIA

1.	Neoddeliteľnou súčasťou tejto Zmluvy sú tzv. Všeobecné dodacie podmienky Mesta Košice pre Kúpnu zmluvu, Zmluvu o dielo, Zmluvu o úprave veci, Zmluvu o oprave veci, Zmluvu o zhotovení veci na zákazku (ďalej aj ,,VDP"), ktoré sú prílohou tejto Zmluvy, a ktoré podrobne upravujú podmienky tejto Zmluvy. Odlišné dojednania v texte Zmluvy majú prednosť pred ustanoveniami uvedenými vo VDP.
2.	Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto Zmluvou ako aj pre realizáciu predmetu Zmluvy.
3.	Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí – predmetu a účelu, ktoré by chceli dosiahnuť.
4.	Ak sa kedykoľvek Zmluvným stranám stane známa okolnosť, ktorá môže byť podnetom pre neplnenie ktorejkoľvek podmienky vymedzenej v Zmluve, táto Zmluvná strana je povinná poslať okamžite písomnú správu druhej Zmluvnej strane, špecifikujúcu podrobnosti týchto okolností a Zmluvné strany sa zaväzujú pokračovať v spolupráci tak, aby zabezpečili riadne plnenie Zmluvy.
5.	Predávajúci – fyzická osoba týmto dáva súhlas so spracúvaním svojich osobných údajov, vrátane získavania osobných údajov akokoľvek formou v hmotnej alebo elektronickej podobe a ich zaznamenávanie na nosičoch informácií, vrátane monitorovania pomocou videozáznamu alebo audiozáznamu, získavania osobných údajov aj od tretích osôb, spracúvania osobných údajov v elektronickej a listinnej podobe, sprístupňovania a poskytovania osobných údajov tretím stranám. Súhlas udeľuje Predávajúci - fyzická osoba v rozsahu osobných údajov: meno, priezvisko, dátum narodenia, rodné číslo, údaje o bydlisku, mieste pobytu trvalého a prechodného, čísla telefónu, identifikačných dokladov a pod., a to po dobu nevyhnutne potrebnú maximálne však po dobu, určenú právnymi predpismi na archiváciu dokladov, resp. elektronicky evidovaných údajov. Predávajúci – fyzická osoba je oprávnená svoj súhlas podľa tohto odseku Zmluvy odvolať v prípadoch predpokladaných všeobecne záväznými právnymi predpismi upravujúcimi spracovanie a nakladanie s osobnými údajmi.
6.	Pri nedodržaní termínu splatnosti Kúpnej ceny alebo iného peňažného záväzku Kupujúceho zavinením Kupujúceho, sa Kupujúci zaväzuje uhradiť Predávajúcemu úrok z omeškania vo výške 0,02 % z dlžnej sumy za každý deň omeškania. Vzhľadom k spôsobu financovania projektu sa za nedodržanie termínu nepovažuje omeškanie s úhradou Kúpnej ceny z dôvodu omeškania úhrad prostriedkov NFP.
7.	V prípade omeškania s dodaním Predmetu kúpy podľa tejto Zmluvy vzniká Kupujúcemu voči Predávajúcemu právo na jednorazovú zmluvnú pokutu vo výške 500,- EUR a zmluvnú pokutu vo výške 0,03 % z ceny Predmetu kúpy za každý začatý deň omeškania. 
8.	Ak nedodrží Predávajúci termín odstránenia vád z preberacieho konania, vzniká Kupujúcemu právo na zaplatenie zmluvnej pokuty vo výške 0,03 % z ceny Predmetu kúpy za každú vadu a každý deň omeškania.
9.	Ak nedodrží Predávajúci termín odstránenia vád reklamovaných v záručnej dobe, vzniká Kupujúcemu právo na zaplatenie zmluvnej pokuty vo výške 0,03 % z ceny Predmetu kúpy za každú vadu a každý začatý deň omeškania.
10.	V prípade, že Predávajúci neodovzdá Kupujúcemu včas potrebné, resp. dojednané doklady, vzniká Kupujúcemu právo na zaplatenie jednorazovej zmluvnej pokuty vo výške 500,- EUR za každý prípad, a to aj opakovane a zmluvnú pokutu vo výške 0,03 % z ceny Predmetu kúpy za každý začatý deň omeškania s odovzdaním týchto dokladov.
11.	Za každé porušenie predpisov BOZP, požiarnej ochrany a ochrany životného prostredia vzniká Kupujúcemu právo na zaplatenie zmluvnej pokuty vo výške 500,- EUR za každý prípad porušenia, a to aj opakovane, pričom Predávajúci je povinný porušenia týchto predpisov odstrániť okamžite, najneskôr však do 24 hodín, pričom v prípade ak Predávajúci porušenia uvedených predpisov v tejto lehote neodstráni vzniká Kupujúcemu právo na zaplatenie zmluvnej pokuty vo výške 0,03 % z ceny Predmetu kúpy za každý začatý deň omeškania s odstránením tohto porušenia. Závažné alebo opakované porušovanie predpisov BOZ, PO a OŽP bude považované za podstatné porušenie Zmluvy a môže byť dôvodom na odstúpenie od Zmluvy zo strany Kupujúceho. 
12.	Ak Predávajúci poruší svoju povinnosť odstrániť odpady z miesta dodania a inštalácie Tovaru vzniknutých jeho činnosťou, vzniká Kupujúcemu právo na zaplatenie zmluvnej pokuty vo výške 1.000,- EUR, za každý jednotlivý prípad a to aj opakovane.
13.	Ak Kupujúci odstúpi od tejto Zmluvy z dôvodov na strane Predávajúceho, je Predávajúci povinný uhradiť Kupujúcemu zmluvnú pokutu vo výške 10% z ceny Predmetu kúpy.
14.	Uplatnením zmluvnej pokuty právo na náhradu škody nezaniká. Rovnako nezanikajú ani nároky vyplývajúce z vád Predmetu kúpy uplatnených Kupujúcim voči Predávajúcemu. Zmluvné strany sa dohodli, že zmluvné pokuty dojednané Zmluvnými stranami v tejto Zmluve sa stávajú splatnými v okamihu, kedy nastane skutočnosť majúca za následok vznik práva na jej zaplatenie oprávnenej Zmluvnej strane.
15.	Kupujúci je oprávnený započítať jednostranným úkonom svoje nároky z titulu zmluvných pokút voči všetkým pohľadávkam Predávajúceho.
16.	Zaplatenie zmluvných pokút podľa tohto článku tejto Zmluvy nezbavuje Predávajúceho povinnosti realizovať predmet tejto Zmluvy s cieľom minimalizovania príčin a zvyšovania prevencie pre zamedzenie ich opakovania.
17.	V prípade, ak je predmet zmluvy celkovo alebo čiastočne financovaný zo zdrojov EU, je predávajúci povinný strpieť výkon kontroly/ auditu súvisiaceho s dodávaným Tovarom kedykoľvek počas platnosti a účinnosti tejto zmluvy a počas udržateľnosti projektu a to oprávnenými osobami na výkon kontroly / auditu a poskytnúť im všetku potrebnú súčinnosť. 
Oprávnenými osobami na výkon kontroly / auditu sú :
a)	Poskytovateľ a ním poverené osoby, Útvar následnej finančnej kontroly a nimi poverené osoby, Najvyšší kontrolný úrad SR, 
b)	príslušná Správa finančnej kontroly, 
c)	Certifikačný orgán  a nimi poverené osoby, 
d)	Orgán auditu, jeho spolupracujúce orgány a nimi poverené osoby,
e)	Splnomocnení zástupcovia Európskej Komisie a Európskeho dvora audítorov, 
f)	Osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ. 

IX.	VŠEOBECNÉ A ZÁVEREČNÉ USTANOVENIA

1.	Zmluvné strany za dohodli, že v prípade, ak by sa kedykoľvek v budúcnosti zistilo, že niektoré z ustanovení tejto Zmluvy je neplatné alebo nevykonateľné, platnosť a vykonateľnosť ostatných ustanovení Zmluvy tým nebude dotknutá. Zmluvné strany sa zaväzujú formou dodatku k tejto Zmluve nahradiť takto neplatné alebo nevykonateľné ustanovenie Zmluvy iným ustanovením, ktoré bude svojou povahou najbližšie povahe neplatnému alebo nevykonateľnému ustanoveniu, a to s prihliadnutím na vôľu oboch Zmluvných strán obsiahnutú v tejto Zmluve.
2.	Zmluvné strany sa dohodli a berú na vedomie, že ich záväzkové vzťahy založené alebo súvisiace s touto Zmluvou sa spravujú ustanoveniami zákona č. 513/1991 Zb. Obchodný zákonník.
3.	Táto Zmluva je vyhotovená v štyroch rovnopisoch, z ktorých jeden rovnopis obdrží Predávajúci a tri rovnopisy obdrží Kupujúci.
4.	Prílohou tejto Zmluvy okrem iných dokumentov v nej uvedených sú:
(a)	Všeobecné dodacie podmienky Mesta Košice pre Kúpnu zmluvu, Zmluvu o dielo, Zmluvu o úprave veci, Zmluvu o oprave veci, Zmluvu o zhotovení veci na zákazku, (príloha č. 1)
(b)	aktuálny výpis z Obchodného registra, Živnostenského registra alebo iného obdobného registra Predávajúceho nie starší ako 3 mesiace, a to vo forme originálu alebo úradne osvedčenej kópie, (príloha č. 2)
(c)	Špecifikácia tovaru, (príloha č. 3)
(d)	ponuka Predávajúceho (príloha č. 4)
(e)	plnomocenstvo udelené Predávajúcim osobe oprávnenej konať v zastúpení Predávajúceho vo forme originálu alebo úradne osvedčenej kópie, v prípade ak za Predávajúceho koná zástupca, (príloha č. 5)
5.	Akékoľvek Zmeny a dodatky k tejto Zmluve sú platné len v písomnej forme po ich predchádzajúcom schválení Zmluvnými stranami.
6.	Zmluvné strany vyhlasujú, že si text Zmluvy a VDP pozorne prečítali, ich obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi alebo podpismi osôb oprávnených konať v ich mene, alebo v zastúpení.

Kupujúci:						Predávajúci:

V Košiciach, dňa _______________			V Košiciach, dňa _________________

______________________________		________________________________